
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 171 

16 Φεβρουάριου 2005 


ΔΙΑΤΑΓΜΑΤΑ 


Χαρακτηρισμός τμήματος του οικισμού του Αγίου Ευ¬ 
στρατίου της νήσου του Αγίου Ευστρατίου του Νομού 
Λέσβου παραδοσιακού, θέσπιση ζώνης προστασίας 
στο υπόλοιπο τμήμα του οικισμού και καθορισμός ει¬ 
δικών όρων και περιορισμών δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 1 του Ν. 1577/1985 «Γενικός Οι¬ 
κοδομικός Κανονισμός και άλλες πολεοδομικές διατά¬ 
ξεις» (ΦΕΚ 210 Α'), όπως το άρθρο αυτό αντικαταστάθηκε 
με το άρθρο 3 του Ν. 2831/2000 «Τροποποίηση των δια¬ 
τάξεων του Ν. 1577/1985 «Γενικός Οικοδομικός Κανονι- 
σμόςΐ και άλλες πολεοδομικές διατάξεις» (ΦΕΚ 140 Α') και 
ερμηνεύθηκε με το άρθρο 34 παρ. 5 εδ. α του Ν. 2971/ 
2001 «Αιγιαλός, παραλία και άλλες διατάξεις» (ΦΕΚ 285 
Α'). 

β) Του άρθρου 25παρ. 9βτου Ν. 2508/1997 «Βιώσιμη οι¬ 
κιστική ανάπτυξη πόλεων και οικισμών της χώρας και άλ¬ 
λες διατάξεις» (ΦΕΚ 124/Α'). 

γ) Του άρθρου 29α του Ν. 1558/1985 «Κυβέρνηση και 
Κυβερνητικά Όργανα» που προστέθηκε στο νόμο αυτό με 
το άρθρο 27 του Ν.2081/1992 (ΦΕΚ 154/Α710.9.1992), ό¬ 
πως αντικαταστάθηκε μετηνπαρ. 2ατου άρθρου 1 του Ν. 
2469/1997 (ΦΕΚ38/Α714.3.1997). 

2. Την αριθμ Υ1/10.3.2004 (ΦΕΚ 513/Β710.3.2004) από¬ 
φαση του Πρωθυπουργού «Μεταβολή τίτλων Υπουργεί¬ 
ων και καθορισμός της σειράς τάξης των Υπουργείων». 

3. Το απόσπασμα του υπ’ αρ. 17 πρακτικού της συνε¬ 
δρίασης του Κοινοτικού Συμβουλίου Αγίου Ευστρατίου 
σύμφωνα με το οποίο στις 14.12.2004 και με αρ. απόφα¬ 
σης 108/2003 ομόφωνα αποφάσισε ότι αποδέχεται στο 
σύνολό της, την αιτιολογική έκθεση του τμήματος Παρα¬ 
δοσιακών Οικισμών της Διεύθυνσης Περιβάλλοντος του 
Υπουργείου Αιγαίου «για τον χαρακτηρισμό του παλαιού 
οικισμού Αγίου Ευστρατίου και τον καθορισμό των όρων 
δόμησης και της ζώνης προστασίας αυτού». 

4. Τα υπ’ αριθμ. 1/19.1.2004 και 2/19.1.2004 Πρακτικά 
του Συμβουλίου Χωροταξίας Οικισμού και Περιβάλλο¬ 
ντος του Υπουργείου Αιγαίου. 


5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

6. Την υπ’ αριθμ. Δ 127/3.3.2004 γνωμοδότηση του Συμ¬ 
βουλίου της Επικράτειας, μετά από πρόταση του Υπουρ¬ 
γού Αιγαίου και Νησιωτικής Πολιτικής, αποφασίζουμε: 

ΑΡΘΡΟ 1 

1. Χαρακτηρίζεται παραδοσιακό τμήμα του οικισμού 
του Αγίου Ευστρατίου όπως αυτό περικλείεται από μαύρη 
διακεκομμένη γραμμή και φαίνεται στο σχετικό διάγραμ¬ 
μα σε κλίμακα 1:1000 που θεωρήθηκε από το Γ ενικό Γ ραμ- 
ματέατου Υπουργείου Αιγαίου και Νησιωτικής Πολιτικής 
με την αριθ. 3725/2004 πράξη του και αντίγραφό του υπό 
σμίκρυνση δημοσιεύεται με το παρόν διάταγμα. 

2. Με την επιφύλαξη όσων ορίζονται στα επόμενα άρ¬ 
θρα εξακολουθούν να ισχύουν στον οικισμό του Αγίου Ευ¬ 
στρατίου οι αρτιότητες και οι όροι δόμησης που ισχύουν 
σύμφωνα με την αριθ. 261/12.1.1995 απόφαση Νομάρχη 
Λέσβου (ΦΕΚ50/Δ71.2.1995). 

ΑΡΘΡΟ 2 

Στο τμήμα αυτό του οικισμού επιβάλλεται η διατήρηση 
και ανάδειξη των παλαιών κτηρίων και κτισμάτων που δια¬ 
σώζονται και συγκροτούν την πολεοδομική του διάταξη, 
καθώς και η στερέωση και επισκευή τους χωρίς αλλοιώ¬ 
σεις στα μορφολογικά τους στοιχεία και στην ογκοπλα- 
στική τους διάρθρωση. 

Ειδικά για τα κατεστραμμένα κτήρια του οικισμού, α¬ 
παιτείται ο καθαρισμός και η ανασκαφή τους προκειμένου 
σε κάθε περίπτωση να αποκαλυφθούν, να οριοθετηθούν, 
να αποτυπωθούν και να αναδειχθούν οι παλαιοί δρόμοι, οι 
ελεύθεροι χώροι και οι ιδιοκτησίες. 

Η τοπογραφική αποτύπωση των περιοχών αυτών απο¬ 
τελεί βασική προϋπόθεση ανάπλασης του πολεοδομικού 
ιστού του οικισμού. Για οποιαδήποτε νέα οικοδομική δρα¬ 
στηριότητα επιβάλλεται η πλήρης τοπογραφική αποτύ¬ 
πωση του οικοπέδου και των όμορων ιδιοκτησιών. 

Επιβάλλεται η επισκευή και αναστήλωση των ερειπωμέ¬ 
νων κτηρίων και κτισμάτων, τα περιγράμματα των οποίων 
σώζονται ακόμη, βάσει μελετών αποτύπωσης - πρότασης, 
τεκμηριωμένων από αρχειακό υλικό (φωτογραφίες, χα¬ 
ρακτικά κ.α.), και κατόπιν εγκρίσεως των αρμοδίων οργά¬ 
νων του Υπουργείου Αιγαίου και Νησιωτικής Πολιτικής. 

Ειδικότερα: 

1. Σε περίπτωση ερειπωμένων κτηρίων, των οποίων σώ¬ 
ζονται μόνο τα περιγράμματα έχει εφαρμογή το προη¬ 
γούμενο εδάφιο. 

2. Επιβάλλεται να διατηρηθούν τα χαρακτηριστικά 
στοιχεία των αρχικών κτισμάτων, όπως: 

• οι λιθόκτιστοι όγκοι των κτισμάτων 

• η διάταξη και μορφολόγηση των εξωτερικών ανοιγ¬ 
μάτων 

• η «καθαρή» ογκοπλαστική τους οργάνωση. 

3. Δεν επιτρέπεται η ανέγερση νέων οικοδομών και η κα¬ 
τασκευή προσθηκών στη θέση υφισταμένων παραδοσια¬ 
κών κτηρίων. 

ΑΡΘΡΟ 3 

Δεν επιτρέπεται καμία αλλοίωση του θαλάσσιου μετώ¬ 
που σε όλο το μήκος ανάπτυξης του οικισμού, και για α¬ 
πόσταση ΙΟΟΟμ από τα όριά του κατά μήκος της ακτο- 
γραμμής. 

Συγκεκριμένα, δεν επιτρέπεται η επιχωμάτωση ή ο ε¬ 
κβραχισμός της ακτής, πέραν της ήδη υπάρχουσας προ¬ 
κυμαίας, για την διαμόρφωση οδών, κοινόχρηστων χώ¬ 
ρων ή λιμενικών έργων, καθώς και για χρήση ή επέκταση 
των κατοικιών. Είναι δυνατόν να γίνουν λιμενικά έργα με¬ 
τά από σύνταξη μελέτης περιβαλλοντικών επιπτώσεων 
και σύμφωνη γνώμη των αρμοδίων οργάνων του Υπουρ¬ 
γείου Αιγαίου και Νησιωτικής Πολιτικής. 

ΑΡΘΡΟ 4 

Καθορίζονται ειδικοί όροι και περιορισμοί δόμησης στο 
παραδοσιακό τμήμα του οικισμού του Αγίου Ευστρατίου 
ως ακολούθως: 

1. (Α) Η τοποθέτηση των νέων κτηρίων στο οικόπεδο θα 
γίνεται έτσι ώστε: 

α. Να προστατεύονται βασικά σημεία θέας των κοινό¬ 
χρηστων χώρων (δρόμων, ελεύθερων χώρων). 

β. Να προστατεύεται κατά το δυνατόν η θέα των όμο¬ 
ρων οικοπέδων, και ιδιαίτερα των όπισθεν ευρισκομένων. 

γ. Να μη παρεμποδίζεται ο φυσικός φωτισμός - αερισμός 
των χώρων υφισταμένων κτηρίων στα όμορα οικόπεδα, α¬ 
πό την ανέγερση της νέας οικοδομής ή προσθήκης. Απα¬ 
ραίτητη είναι η φωτογραφική αποτύπωση των όμορων κτι- 
σμάτων και των κτισμάτων της έναντι πλευράς της οδού. 

(Β) Κατά την τοποθέτηση των κτηρίων τηρείται η συνέ¬ 
χεια της υφιστάμενης γραμμής. 

Ειδικότερα: 

α. Σε οδούς με συνεχή μέτωπα κτηρίων, η όψη του νέου 
κτηρίου συμπληρώνει το μέτωπο των διπλανών υφιστα¬ 
μένων οικοδομών επί της διαμορφωμένης οικοδομικής 
γραμμής. 

β. Σε οδούς όπου οι υφιστάμενες οικοδομές δεν δια¬ 
μορφώνουν συνεχή μέτωπα, αλλά η υφιστάμενη κατά¬ 
σταση έχει δημιουργήσει κανόνα ως προς τη θέση της 
γραμμής δόμησης των κτηρίων, το νέο κτήριο μπορεί να 
τοποθετηθεί στη διαμορφωμένη οικοδομική γραμμή, και 
σε απόσταση από τα πλάγια όρια του οικοπέδου ίση ή με¬ 
γαλύτερη από τα 2.50 μ. 

2. Εφ όσον οι οικοδομές κατασκευασθούν με φέρουσα 
λιθοδομή με πάχος μεγαλύτερο ή ίσο των 50 εκ. τότε το 
εμβαδόν που προκύπτει από το μήκος της λιθοδομής επί 
το πλάτος της δεν προσμετρείται στην δόμηση. 

3. (Α) Ο μέγιστος αριθμός ορόφων των κτηρίων στο σύ¬ 
νολο του οικισμού ορίζεται σε δύο (2). 


(Β) Το μέγιστο επιτρεπόμενο ύψος των κτηρίων ορίζεται 
ως εξής: 

α. Το μέγιστο επιτρεπόμενο ύψος καθορίζεται σε 7.50μ. 

β. Το ύψος του κτηρίου μετρείταισε κάθε σημείο του πε¬ 
ριγράμματος της οικοδομής και από την τελική στάθμη 
του φυσικού εδάφους μόνον. Σε περίπτωση που η γραμ¬ 
μή δόμησης συμπίπτει με το όριο του δρόμου, το ύψος 
της όψης επί του δρόμου αυτού μετρείται από την στάθ¬ 
μη της οδού. 

γ. Η τυχόν υπερύψωση του δαπέδου του ισογείου δεν 
θα υπερβαίνει το 1.00 μ. απάτη στάθμη του δρόμου. 

δ. Σε περίπτωση μεγάλης κλίσης του εδάφους, η υπε¬ 
ρύψωση μπορεί να αυξηθεί κατά 1.00μ στην όψη με τη χα¬ 
μηλότερη στάθμη. Στην περίπτωση αυτή κατ’ εξαίρεση ε¬ 
πιτρέπεται στην όψη αυτή του κτηρίου να διαμορφωθούν 
τρεις στάθμες ανοιγμάτων (υπόγειο, ισόγειο, όροφος). 
Σε καμία περίπτωση η οικοδομή δεν μπορεί να υπερβαί¬ 
νει, λόγω της κλίσης του εδάφους, το ύψος των 8.50μ. σε 
οποιαδήποτε σημείο της. 

ε. Ως μέγιστο ύψος κτηρίου ή κτίσματος νοείται το ύψος 
των τελικά διαμορφωμένων όψεων, συμπεριλαμβανομέ- 
νης και της υπερύψωσης από το φυσικό έδαφος. Πέραν 
του ύψους αυτού επιτρέπεται μόνον η κατασκευή στέγης 
(μεγίστου ύψους 1,50μ.) ή καπνοδόχων (έως 1,00μ.). 

στ. Απαγορεύεται κάθε εκσκαφή ή επιχωμάτωση στο οι¬ 
κόπεδο εκτός από τις απολύτως αναγκαίες για την κατα¬ 
σκευή του κτηρίου. 

Τα αρμόδια, σύμφωνα με τις ισχύουσες διατάξεις, όρ¬ 
γανα έχουν τη δυνατότητα να επιφέρουν μικρής εκτάσε- 
ως μεταβολές (έως 50 εκ.) στα επιτρεπόμενα ύψη μιας οι¬ 
κοδομής, εφόσον αυτό απαιτείται για την προσαρμογή 
του κτηρίου στα πρότυπα του άμεσου περιβάλλοντος 
του, χωρίς αυτό να προκαλεί υπέρβαση του αριθμού των 
δύο (2) ορόφων και προκειμένου να αποφευχθεί η πλήρης 
ομοιομορφία στα ύψη μεταξύ των κτηρίων. 

4. Η διαμόρφωση των όγκωντου κτηρίου, η διάταξή του 
μέσα στο γήπεδο και τα μορφολογικά του χαρακτηριστι¬ 
κά πρέπει να εναρμονίζονται με το υπάρχον δομημένο πε¬ 
ριβάλλον του οικισμού. Συγκεκριμένα οι κατόψεις των 
κτηρίων θα είναι ορθογωνικές, παραλληλόγραμμες. Τα 
κτήρια που προκύπτουν θα πρέπει να έχουν συμπαγείς, 
παραλληλεπίπεδους, «καθαρούς» όγκους χωρίς εσοχές, 
ή σύνθετες κατόψεις (σπασίματα). Δεν επιτρέπεται η το¬ 
ποθέτηση του ορόφου σε εσοχή, ή η δημιουργία ημιϋπαι- 
θρίων σε οποιαδήποτε πλευρά του κτηρίου. Δεν επιτρέ¬ 
πεται η κατασκευή βοηθητικών ισογείων κτισμάτων. 

5. Ο μέγιστος ενιαίος όγκος του κτηρίου δεν επιτρέπε¬ 
ται να υπερβαίνει τα ΘΟΟκ.μ., μη συμπεριλαμβανομένου 
του όγκου της στέγης. Στα κτήρια που λειτουργικά ανα¬ 
πτύσσονται σε όγκο μεγαλύτερο του επιτρεπομένου επι¬ 
βάλλεται η διάσπαση των όγκων. Οι όγκοι που διαμορφώ¬ 
νονται μπορούν να βρίσκονται σε επαφή μεταξύ τους, δη¬ 
μιουργώντας ένα ενιαίο αρχιτεκτονικό σύνολο με ενότητα 
και συνοχή σύμφωνα με την συγκρότηση και δομή των υ¬ 
παρχόντων κτισμάτων του οικισμού. Οι όγκοι που προκύ¬ 
πτουν θα διαμορφώνονται με δύο όψεις με σαφώς δια- 
κριτά χαρακτηριστικά. Σε περίπτωση πλήρους διαχωρι¬ 
σμού των επιμέρους όγκων η μεταξύ τους απόσταση θα 
είναι τουλάχιστον 2.50 μ. Σε κτήρια με χρήσεις πολιτισμού 
ή κτήρια κοινής ωφελείας και δημοτικών σκοπών δεν επι¬ 
βάλλεται η διάσπαση των όγκων. Τα κτήρια αυτά θα πρέ¬ 
πει να τηρούντην υφιστάμενη κλίμακα των κτηρίωντου οι¬ 
κισμού. 

6. Σε όψεις κτηρίων που δεν ξεπερνούν σε μήκος τα 8 
μέτρα επιτρέπεται η δημιουργία αρχιτεκτονικής προεξο¬ 
χής (σαχνισίνι) στο δεύτερο επίπεδο. Σε περίπτωση δημι¬ 
ουργίας τρίτου επιπέδου (σε σημεία με έντονη κλίση) η 
κατασκευή αρχιτεκτονικής προεξοχής επιβάλλεται. Η 
προεξοχή δύναται να δημιουργείται το πολύ σε τρεις συ¬ 
νεχόμενες όψεις του κτηρίου (σε δύο γωνίες) αλλά να μην 
υπερβαίνει σε καμία από αυτές τα 4 μέτρα σε μήκος. Η μέ- 
γιστη επιτρεπόμενη διάσταση της εξοχής (πέραν της 
γραμμής του ισογείου) ορίζεται στα 50 εκ.. Στην περίπτω¬ 
ση αυτή η επιπλέον δόμηση και κάλυψη (που προκύπτει α¬ 
πό τα σαχνισίνια) δεν προσμετρούνται στην μέγιστη επι¬ 
τρεπόμενη για το κτήριο. Στην περίπτωση δημιουργίας 
αρχιτεκτονικής προεξοχής αυτή ακολουθεί στην διαμόρ¬ 
φωση των επιμέρους χαρακτηριστικών της τα παραδο¬ 
σιακά πρότυπα που απαντώνται στον οικισμό. Σε περί¬ 
πτωση που η αρχιτεκτονική προεξοχή βρίσκεται πάνω α¬ 
πό κοινόχρηστο χώρο τότε επιβάλλεται να απέχει από την 
στάθμη κοινοχρήστου χώρου τουλάχιστον κατά 3.50 μ. Οι 
γωνίες του προβαλλόμενου όγκου τονίζονται με ξύλινη 
διακοσμητική απόληξη με νεοκλασική διαμόρφωση. Τα 
σαχνισίνια φέρονται με στραβόξυλα. Αυτά έχουν διάστα¬ 
ση τουλάχιστον 1.2 μ. στις γωνίες του κτηρίου και μικρό¬ 
τερα, μέχρι 80 εκ. στο εσωτερικό και τοποθετούνται ανά 
50 με 60 εκατοστά. 

7. Το μέγιστο συνεχές ενιαίο τμήμα όψεως του κτηρίου 
να μην υπερβαίνει τα οκτώ (8) μέτρα στην πρόσοψη Σε πε¬ 
ρίπτωση που το μήκος του κτηρίου είναι μεγαλύτερο, επι¬ 
βάλλεται ο διαχωρισμός των όγκωντου κτηρίου. Οι όγκοι 
που διαμορφώνονται μπορούν να βρίσκονται σε επαφή 
μεταξύ τους, δημιουργώντας ένα ενιαίο αρχιτεκτονικό 
σύνολο με ενότητα και συνοχή. 

8. Η κάλυψη των κτηρίων επιβάλλεται να γίνεται μόνο με 
κεραμοσκεπή στέγη τετράριχτη. Η στέγη μπορεί να προ¬ 
εξέχει μέχρι 30 εκ. από το σώμα του κτηρίου. Μονόριχτη 
στέγη επιτρέπεται μόνο σε μονώροφα μικρά κτίσματα, εμ- 
βαδού έως 50τμ. Η κλίση της στέγης δενθαυπερβαίνειτο 
30%καιτούψοςτηςτο 1.50μ. Η επικάλυψη της στέγης γί¬ 
νεται με βυζαντινά ή ρωμαϊκά κεραμίδια, χρώματος κόκ¬ 
κινου. 

Επιβάλλεται η κατασκευή της στέγης μετά την ολοκλή¬ 
ρωση του φέροντος οργανισμού και της τοιχοποιίας του 
κτηρίου, και πριν από κάθε άλλη οικοδομική εργασία, έ¬ 
στω και αν δεν έχει εξαντληθεί ο συντελεστής δόμησης. 

Επιβάλλεται κάλυψη με στέγη όλων των υφιστάμενων 
κτηρίωντου οικισμού. 

9. Στη μορφολογία των όψεων επικρατεί ο κατακόρυ- 
φος άξονας συμμετρίας αλλά όχι και η πλήρης αντιστοί- 
χηση των ανοιγμάτων μεταξύ των επιπέδων. Οι όψεις των 
κτηρίων επιχρίονται με κοινό επίχρισμα. Στην περίπτωση 
ανακατασκευής λιθόκτιστου κτηρίου, οι όψεις του είναι 
δυνατόν να μην επιχριστούν. Ο χρωματισμός στις εξωτε¬ 
ρικές επιφάνειες των όψεων του κτηρίου επιβάλλεται να 
είναι σε τόνους που συναντώνται στις παλαιές οικοδομές 
του οικισμού και σε όλες τις αποχρώσεις της ώχρας. Α¬ 
παγορεύεται οποιοσδήποτε μορφής ή κατασκευής επέν¬ 
δυση των εξωτερικών όψεων (λίθινες πλάκες, κεραμικά 
πλακάκια, κ.λπ.). 

10. Δεν επιτρέπεται η κατασκευή ανοικτών βεραντών 
(ταράτσα), εσοχών και ημιυπαίθριων χώρων στον όγκο 
του κτηρίου. 

11. Η επιφάνεια των ανοιγμάτων δεν θα υπερβαίνει το 
30% της επιφάνειας των όψεων στις οποίες αντιστοιχούν. 


Η αναλογία ύψους /πλάτους είναι από 3/2 έως 4/2 για τα 
παράθυρα και 5/2 για τις πόρτες. Το πλάτος των ανοιγμά¬ 
των δεν υπερβαίνει το 1.20μ. Οι ενδιάμεσες των ανοιγμά¬ 
των πλήρεις επιφάνειες θα πρέπει να είναι τουλάχιστον 
0,50μ. και η απόσταση των ανοιγμάτων από τις ακμές των 
κτηρίων τουλάχιστον 0.80μ. Επιτρέπεται η κατασκευή το¬ 
ξωτών υπερθύρων ή ανακουφιστικών τόξων μόνο στα α- 
νοίγματατου ισογείου. Τα υπέρθυρατων ανοιγμάτωντου 
ορόφου είναι οριζόντια. Περιμετρικά των ανοιγμάτων εί¬ 
ναι δυνατόν να κατασκευασθούν διακοσμητικά κορνιζώ¬ 
ματα από ξύλο, πέτρα ή σοβά (πλάτους 0,12-0,15μ. και 
πάχους έως 0,03μ.). 

12. Τα κουφώματα επιβάλλεται να είναι ξύλινα καρφω¬ 
τά ή περσιδωτά, πτυσσόμενα ή αναδιπλούμενα. Τα υαλο¬ 
στάσια των ανοιγμάτων υποδιαιρούνται με οριζόντια 
κάίτια. 

Το σύνολο των κουφωμάτων του κτηρίου επιβάλλεται 
να έχει ενιαίο χρωματισμό, και είναι μονόχρωμα στο χρώ¬ 
μα όλων των αποχρώσεων της ώχρας, του γκρίζου, του 
καφέ ή του πράσινου και στις βασικές αποχρώσεις τους. 

Επιβάλλεται να βάφονται στο ίδιο χρώμα και τα σιδηρά 
στοιχεία των κουφωμάτων (μεντεσέδες κ.λπ.). 

13.0 εξώστης που ανοίγεται σε πρόβολο (μπαλκόνι) το¬ 
ποθετείται στον άξονα συμμετρίας της όψης. Σε κάθε ό¬ 
ψη επιτρέπεται η διαμόρφωση ενός μόνον εξώστη, ο ο¬ 
ποίος θα έχει πλάτος το ελάχιστο 0,60 μ. και μέγιστο 1,00 
μ., και μήκος έως τα 2/3 του μήκους της όψης στην οποία 
αντιστοιχεί και πάντως όχι μεγαλύτερο των 4,00μ. 

Οι εξώστες έχουν ορθογωνική κάτοψη και κατασκευά¬ 
ζονται από ξύλο με ξύλινο δάπεδο κατά τα τοπικά πρότυ¬ 
πα. Ο εξώστης μπορεί να κατασκευαστεί σε συνέχεια αρ¬ 
χιτεκτονικής προεξοχής (σαχνισίνι) σύμφωνα με τα παρα¬ 
δοσιακά πρότυπα, μόνο εφ’ όσον το επιτρέπει η 
απόσταση από την απέναντι ιδιοκτησία και μετά τη σύμ¬ 
φωνη γνώμη των αρμοδίων οργάνων του Υπουργείου Αι¬ 
γαίου και Νησιωτικής Πολιτικής. Επιβάλλεται η κατα¬ 
σκευή ξύλινων υποστηριγμάτων (στραβόξυλων) κάτω α¬ 
πό το δάπεδο των εξωστών. Αυτά έχουν διάσταση 
τουλάχιστον 1.2 μ. στις γωνίεςτου κτηρίου και μικρότερα, 
μέχρι 80 εκ. στο εσωτερικό και τοποθετούνται ανά 50 με 
60 εκατοστά. 

14. Οι περιφράξεις των αυλών ή των οικοπέδων, καθώς 
και οι τοίχοι αντιστήριξης όπου απαιτείται, κατασκευάζο¬ 
νται ή από εμφανή λιθοδομή ή υδροχρωματισμένη στα 
χρώματα που επιτρέπονται και για τις τοιχοποιίες. Σε πε¬ 
ρίπτωση κατασκευής από άλλο δομικό υλικό, ελάχιστου 
πλάτους 0.40 μ., αυτή επιχρίεται και βάφεται υποχρεωτι¬ 
κά. 

15. Ανοικτές κλίμακες επιτρέπονται αποκλειστικά από 
το επίπεδο του δρόμου στο ισόγειο και μόνον στην περί¬ 
πτωση υπερύψωσης του ισογείου. Επιβάλλεται να είναι 
κτιστές συμπαγείς και να κατασκευάζονται κάθετα στον 
όγκο του κτηρίου. Το πλάτος τους να μη υπερβαίνει το 
1.20 μ. Τα πατήματα να επιστρώνονται με σχιστόπλακες ή 
με τσιμεντοκονία χρώματος γκρι και τα ρίχτια να είναι σο¬ 
βατισμένα και βαμμένα σε χρώμα λευκό. Απαγορεύεται 
κάθε άλλο υλικό επίστρωσης. Απαγορεύονται οι ελικοει- 
δείς κλίμακες. 

Οι ανοικτές κλίμακες δεν προσμετρούνται στο ποσοστό 
κάλυψης των οικοπέδων. 

Η προσπέλαση των υπογείων θα γίνεται μόνον με εσω¬ 
τερικό κλιμακοστάσιο. 

16. Τα κιγκλιδώματα των εξωστών επιβάλλεται να κατα- 




1512 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


σκευάζονται αποκλειστικά από ξύλο απλής ορθογωνικής 
διατομής, σύμφωνα μετά επικροτούντο στον οικισμό αρ¬ 
χιτεκτονικά πρότυπα. Χρωματίζονται σε χρώματα ανάλο¬ 
γα με αυτά των κουφωμάτων. 

17. Απαγορεύεται η κατασκευή κάθε είδους προστεγά¬ 
σματος, στεγάστρου ή μαρκίζας στα κτήρια. 

18. Οι μετρητές ηλεκτρικού ρεύματος και κάθε άλλο 
στοιχείο παροχής να μη προεξέχουν των όψεων, αλλά να 
ενσωματώνονται (σε εσοχή) στο σώμα του κτηρίου ή της 
περίφραξης. 

ΑΡΘΡΟ 5 

Καθορίζεται ζώνη προστασίας πέραν του ορίου του χα¬ 
ρακτηριζόμενου ως παραδοσιακού τμήματος του οικι¬ 
σμού του Αγίου Ευστράτιου, η οποία περιλαμβάνει όλη 
την εντός σχεδίου περιοχή του Οικισμού. Στη ζώνη αυτή 
τα κτίρια οικοδομούνται κατά κανόνα ως προς τα μορφο- 
λογικά και λοιπά στοιχεία σύμφωνα με τις διατάξεις του 
παρόντος διατάγματος. Κατ’ εξαίρεση, τεκμηριωμένες 
μελέτες που δεν ακολουθούν απόλυτα τις διατάξεις του 
παρόντος διατάγματος, ως προς τα μορφολογικά στοι¬ 
χεία των κτηρίων, εξετάζονται κατά περίπτωση απότα αρ¬ 
μόδια όργανα του Υπουργείου Αιγαίου και Νησιωτικής 
Πολιτικής. Οι αρμόδιες υπηρεσίες του Υπουργείου Αιγαί¬ 
ου και Νησιωτικής Πολιτικής διατυπώνουν σύμφωνη γνώ¬ 
μη για τη χορήγηση κάθε άδειας οικοδομής στις ζώνες 
αυτές και ελέγχουν σε όλες τις φάσεις εκτέλεσης των οι¬ 
κοδομικών εργασιών (ανέγερση, επισκευή, προσθήκη, 
κατεδάφιση κ.λπ.) την τήρηση των όρων της εκδοθείσης 
οικοδομικής αδείας. 

ΑΡΘΡΟ 6 

Για το σύνολο του οικισμού του Αγίου Ευστρατίου ισχύ¬ 
ουν τα παρακάτω: 

1. Τα κλιματιστικά και οι ηλιακοί θερμοσίφωνες τοποθε¬ 
τούνται σε θέσεις που δεν είναι ορατές από τους διερχό- 
μενους σε κοινόχρηστους χώρουςτου οικισμού (π.χ. δρό¬ 
μους, πλατείες). Είναι δυνατόν να τοποθετηθούν π.χ. 
στον ακάλυπτο χώρο των οικοπέδων ή σε άλλο σημείο του 
κτηρίου κατάλληλα διαμορφωμένο. 

Απαγορεύεται η τοποθέτηση κλιματιστικών επί των ό¬ 
ψεων των κτηρίων. 

2. Επιτρέπεται η επισκευή, αποκατάσταση ή αναστήλω- 
ση όλων των παραδοσιακών κατασκευών / κτηρίων έστω 
και αν αντίκειται στις ισχύουσες διατάξεις κατόπιν τεκμη¬ 
ριωμένης έρευνας (φωτογραφίες, αποτύπωση κ.λπ.) που 
θα αποδεικνύειτην ακριβή αρχική μορφή τους. 

3. Επιβάλλεται η κατασκευή λιθόστρωτων δρόμων κα¬ 
θώς και η επίστρωση με λίθινες πλάκες των δημοσίων χώ¬ 
ρων, πλατειών και σκαλοπατιών οι οποίες θα γίνονται με 
μελέτες εγκεκριμένες από τα αρμόδια όργανα του Υ¬ 
πουργείου Αιγαίου και Νησιωτικής Πολιτικής. 

4. Απαγορεύεται η κατασκευή κτηρίων επί υποστυλω¬ 
μάτων (ρίΐοίίε) καθώς και η ολοκλήρωση των οικοδομικών 
εργασιών στον όροφο πριν την ολοκλήρωση των εξωτε¬ 
ρικών επιχρισμάτων και την τοποθέτηση κουφωμάτων 
στο ισόγειο. 

5. Απαγορεύεται η εγκατάσταση τυποποιημένων ή λυό¬ 
μενων οικίσκων ή τροχοβιλών, και η δημιουργία πολυκα¬ 
ταστημάτων και υπεραγορών (δυρθΓ ΜαιΈθίε). 

6. Απαγορεύεται η τοποθέτηση κάθε είδους φωτεινών 
επιγραφών και διαφημίσεων. Επιτρέπεται μόνον μετά από 
έγκριση των αρμόδιων υπηρεσιών του Υπουργείου Αιγαί¬ 


ου και Νησιωτικής Πολιτικής, για επιγραφές και διαφημί¬ 
σεις οι οποίες δεν επηρεάζουν τον χαρακτήρα της περιο¬ 
χής. Οι επιγραφές τοποθετούνται πάνω από πόρτες ή πα¬ 
ράθυρα και δεν μπορεί να είναι μεγαλύτερες του ανοίγ¬ 
ματος στο οποίο αντιστοιχούν. Απαγορεύεται η 
τοποθέτηση επιγραφών και διαφημίσεων κάθετα στις ό¬ 
ψεις των κτηρίων, στις στέγες στα πρανή και στις περι¬ 
φράξεις των οικοπέδων. 

7. Κάθε έργο υποδομής που εκτελείται από Οργανισμό 
Κοινής Ωφέλειας (ΔΕΗ, ΟΤΕ κ.λπ.) Τοπική Αυτοδιοίκηση 
κ.λπ. και γενικά κάθε εργασία που αφορά στην διαμόρ¬ 
φωση, τροποποίηση, ή ανάπλαση κοινοχρήστων χώρων 
προσαρμόζεται στα παραδοσιακά τοπικά πρότυπα και ε- 
κτελείται μετά από έγκριση της σχετικής μελέτης από την 
αρμόδια υπηρεσία του Υπουργείου Αιγαίου και Νησιωτι¬ 
κής Πολιτικής. Οι Οργανισμοί Κοινής Ωφέλειας αναλαμ¬ 
βάνουν με δαπάνες τους την αναμόρφωση και βελτίωση 
των εγκαταστάσεώντους, ώστε να μη βλάπτεται το περι¬ 
βάλλον. 

ΑΡΟΡΟ 7 

1. Η τελική θεώρηση της άδειας οικοδομής για τη σύν¬ 
δεση του κτιρίου με τα δίκτυα ύδρευσης, αποχέτευσης 
και ηλεκτρικού ρεύματος παρέχεται μόνο μετά την έ¬ 
γκριση των αρμόδιων οργάνων του Υπουργείου Αιγαίου 
και Νησιωτικής Πολιτικής σύμφωνα με τις ισχύουσες δια¬ 
τάξεις και τον οργανισμό του Υπουργείου Αιγαίου και Νη¬ 
σιωτικής Πολιτικής. Η έγκριση αυτή παρέχεται αφού υ¬ 
ποβληθούν φωτογραφίες όλων των όψεων του κτηρίου, 
που πιστοποιούν την εφαρμογή της εγκεκριμένης μελέ¬ 
της. 

2. Έγκριση των αρμοδίων οργάνων που προβλέπονται 
από τις ισχύουσες διατάξεις απαιτείται και στην περίπτω¬ 
ση επισκευών για τις οποίες σύμφωνα με το άρθρο 22, 
παρ. 1, του Ν. 1577/1985 «ΓΟΚ», όπως ισχύει, δεν απαιτεί¬ 
ται οικοδομική άδεια. 

ΑΡΟΡΟ 8 

1 .Οι διατάξεις του παρόντος διατάγματος δεν εφαρμό¬ 
ζονται σε περιοχές που διέπονται από ειδικό νομικό καθε¬ 
στώς, όπως ιδίως δάση, δασικές εκτάσεις, αρχαιολογικοί 
χώροι. 

2. Σε περίπτωση εφαρμογής του άρθρου 41 του Νόμου 
1337/1983 (ΦΕΚ33Α') δεν επιτρέπεται υπέρβαση του με¬ 
γίστου ύψους και αριθμού ορόφων που προβλέπονται α¬ 
πό το παρόν διάταγμα για τον οικισμό. 

3. Γ ια τους λοιπούς όρους και περιορισμούς δόμησης 
για τις εκτός σχεδίου περιοχές εφαρμόζονται οι διατάξεις 
για την εκτός σχεδίου δόμηση καθώς και οι διατάξεις του 
Π.Δ. της 10-5/17.5.2002 «Χαρακτηρισμός των νησιών Κί¬ 
μωλος, Δονούσα, (Άνω) Κουφωνήσι, Ηράκλειά, Σχοινού- 
σα, Αμοργός, Ανάφη, Σίκινος, Φολέγανδρος, Τήλος, Νί- 
συρος, Χάλκη, Μεγίστη, Κάσος, Τέλενδος, Ψέριμος, Α¬ 
στυπάλαια, Λειψοί, Αγαθονήσι, Αρκοί, Αγ. Ευστράτιος, 
Οινούσσες, Ψαρά, Φούρνοι, Θύμαινα ωςπεριοχώνπου έ¬ 
χουν ανάγκη από ιδιαίτερη προστασία και καθορισμός πε¬ 
ριορισμών και ειδικών όρων δόμησης στις εκτός σχεδίου 
και εκτός οικισμών περιοχές αυτών» (ΦΕΚ 402 Δ), καθώς 
και οι διατάξεις του άρθρου 10 του Ν.3201/2003 «Αποκα¬ 
τάσταση, προστασία και ανάδειξη του φυσικού και δομη¬ 
μένου περιβάλλοντος των νησιών που υπάγονται στην αρ¬ 
μοδιότητα του Υπουργείου Αιγαίου». 

ΑΡΘΡΟ 9 

1. Άδειες και αναθεωρήσεις αδειών που έχουν εκδοθεί 
με το υφιστάμενο νομικό καθεστώς και εξακολουθούν να 
ισχύουν, εκτελούνται όπως εκδόθηκαν. Δεν εφαρμόζο¬ 
νται οι διατάξεις του άρθρου 26 παρ. 1 του Ν. 2831/2000 
(Α' 140), όπως τροποποιήθηκε με το άρθρο 12παραγρ. 1 
του Ν. 3212/2003 (Α'308). 

2. Με το προγενέστερο νομικό καθεστώς εκδίδονται και 
οι άδειες που αφορούν μελέτες ειδικών κτιρίων, οι οποίες 


έχουν εγκριθεί αρμοδίως και διατηρούνται εν ισχύ, εφό¬ 
σον κατατεθεί εντός έτους από τη δημοσίευση του παρό¬ 
ντος πλήρης φάκελος στην αρμόδια Πολεοδομική Υπη¬ 
ρεσία. 

ΑΡΘΡΟ 10 

Προσαρτάται Παράρτημα τριών σελίδων με σχεδιαστι- 
κά υποδείγματα διατάξεων του παρόντος ΠΔ, ως ακο¬ 
λούθως: 

ΑΡΘΡΟ 11 

Η ισχύς του παρόντος διατάγματος αρχίζει από την δημοσίευση του στην Εφημερίδα της Κυβερνήσεως. 

Στον Υπουργό Αιγαίου και Νησιωτικής Πολιτικής αναθέτουμε τη δημοσίευση και εκτέλεση του παρόντος διατάγμα¬ 
τος. 


Αθήνα, 13 Ιανουάριου 2005 
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

